ઉતર્યા અમલદારનાં જીવનની શરુઆત એટલે જૂની પેઢી અને નવી પેઢી વચ્ચેનો સંઘર્ષ જે સનાતન સમયથી ચાલ્યો આવે છે. વિચારોની અસમાનતાને કારણે સ્વતંત્રતા, સ્વછંદતા અને વિવેકની સીમા ભૂસાઇ જાય છે. અમલદાર થઇને ખુદ્દારીથી જીવન વિતાવ્યું હોય તે બાપ નિવૃત્ત થયા પછી, ઓશીયાળો બનીને લાચારી અનુભવે છે. સંબંધોમાં કડવાશથી મન મરી જાય છે. લોહીની સગાઇ વેન્ટીલેટર પર મૂકાઇ જાય છે, ત્યારે લાગે છે, ખરેખર “ઉતર્યો અમલદાર કોડીનો”.